**ТЕХНИЧЕСКА СПЕЦИФИКАЦИЯ**

/Приложение към публична покана/

за възлагане на обществена поръчка по реда на глава осма „а” от ЗОП чрез Публична покана с предмет: **„Зимно поддържане, снегопочистване, опесъчаване на заледени участъци, осигуряване на проходимост при зимни условия на общинска пътна мрежа на територията на Община Брегово през 2016 / 2017 г.”**

Дължината на четвъртокласната пътна мрежа в община Брегово, определена за зимно поддържане - снегопочистване е, както следва:

**Общинска пътна мрежа:**

|  |  |  |  |  |
| --- | --- | --- | --- | --- |
| **№ по ред** | **ПЪТ №** |  | **НАИМЕНОВАНИЕ НА ПЪТЯ** | **КМ** |
|  |  |  |  | 5. |
|  | VID1030 | 12003, 12005 | /II-12, Иново-Брегово/-Тияновци - Делейна - Ракитница - /II-12/ | 26,700 |
|  | VID1031 | 12006 | /II-12, Иново-Брегово/-Гъмзово - /II-12/ | 2,700 |
|  | VID1032 | 12007 | /II-12 / Брегово - Ракитница - /VID1030/ | 3,000 |
|  | VID1033 | м2 | /III-122, Куделин-Ново село/-Дом за лица с УУИ | 1,100 |
|  | VID2151 | 12004 | /III-122/ Ново село-Граница общ. /Ново село - Брегово/ - Гъмзово/VID1031 / | 3,100 |
|  | VID3034 | м3 | /III-122, Куделин-Ново село/ - Гран. застава | 1,000 |
| **ОБЩО:** | **37 600 км** |

**ОПИСАНИЕ НА ДЕЙНОСТИТЕ, ПРЕДМЕТ НА УСЛУГИТЕ**

**Снегопочистване** на ІV-класната пътна мрежа - механично отстраняване на снега от платното за движение с помощта на специални снегорини, съоръжения или пътно-строителни машини чрез последователно изтласкване на снега от оста на пътя към банкетите. Снегопочистването да се извършва така, че да се предпази пътната настилка от повреди. Снегопочистването да се извършва при спазване на „Технически правила и изисквания за поддържане на пътища” на НАПИ 2009 г. – Дял ІV „Зимно поддържане”.

**Опесъчаване** на ІV-класната пътна мрежа-ръчно и/или механично разпръскване на минерални материали с цел намаляване хлъзгавостта на пътищата. Материалите за борба със зимната хлъзгавост по пътищата да се съхраняват в специални складове или върху открити площадки по дължината на пътищата. Опесъчаването да се извършва при спазване на „Технически правила и изисквания за поддържане на пътища” на НАПИ 2009 г. – Дял ІV „Зимно поддържане”.

**ЗАДЪЛЖИТЕЛНИ ДЕЙНОСТИ**

**ОТ УЧАСТНИКА ЗА ОСЪЩЕСТВЯВАНЕ НА УСЛУГАТА**

Да извършва всички необходими мероприятия по снегопочистването на пътищата с цел предотвратяване на образуването на снегонавявания върху пътното платно по време на снежни виелици, както и да сведе до минимум възможностите за отлагане на сняг върху него. При снеговалеж да осигури непрекъснато движение или периодично през определен интервал от време на снегоринните машини. Да отстранява образувалите се снежни валове върху банкетите едновременно или след приключване на снегочистенето, като това е задължително в райони с интензивни снежни виелици. В зоните на пътните кръстовища да осигури необходимите условия за безопасност на движението като отстрани всички снежни маси върху банкетите, които пречат или намаляват видимостта.

Снегоринните машини трябва да бъдат снабдени с необходимите сигнални знаци и светлини – пътни знаци, жълти светлини и др., както и с необходимото допълнително оборудване – верига, лопата, въже др.

Задължително е греблата на снегопочистващата техника да са оборудвани с гумени накрайници, които не позволяват разрушаване на настилката при снегопочистването.

Осигуряване на постоянна мобилна връзка с водачите на снегопочистващата техника от страна на изпълнителя, с цел получаване и подаване на нужната информация.

Да се предпазват от повреди всички съществуващи комуникации /електроенергийни мрежи, въздушни кабели и проводи/, както и всички благоустройствени съоръжения, настилки по улиците, тротоари, огради, бордюри, сгради, елементи на вертикалната пътна маркировка и други, разположени в границите на почистващите улици и в близост до тях.

Изпълняваните дейности да са съобразени с нормативните изисквания, действащи в Р България за съответните видове работи.

Работници, които обслужват и управляват машините, трябва да бъдат снабдени с инструкции, съдържащи изискванията по техника на безопасността, указанията на сигналната система, правилата за управление на машините, правилата за определено натоварване и допустимата скорост на работа на машините и др.

Работодателите и лицата, които ръководят и/или управляват трудовите процеси, се задължават да осигурят и утвърдят инструкции по безопасност, хигиена на труда и пожарна безопасност /БХТПБ/ за отделните видове работни места, съгласно изискванията по безопасност на труда, установени в нормативните актове, стандартизационните документи и паспортите на работното оборудване.